August 2. den sterke
Store norske leksikon,Historie,Verdens historie og samtidshistorie,Europa,Tysk-romerske rike,Biografier i Det tysk-romerske riket
August 2. den sterke var kurfyrste av Sachsen fra 1694 og konge av Polen i årene 1697–1706 og fra 1709. Han var sønn av kurfyrste Johan Georg 3 av Sachsen og Anna Sofie av Danmark (datter av Frederik 3).
August ble i 1697 valgt til konge av Polen mot å gå over til katolisismen. Under den store nordiske krigen var han i lange perioder Karl 12s hovedmotstander, og måtte i 1706 oppgi Polen ved freden i Altranstädt. Etter Karls nederlag ved Poltava i 1709 fikk han landet igjen. August var utrolig kraftig og vital og fikk tilnavnet «den sterke», men Polens anseelse ble svekket blant annet av hans brutale forfølgelse av det ikke-katolske mindretallet.Han bidro til å gjøre Dresden til et kultursentrum, blant annet ved å bygge opp en stor malerisamling. Han holdt et strålende, lettlivet hoff og skal ha hatt over 50 barn med en rekke elskerinner. Les mer i Store norske leksikon Det tysk-romerske riket Den store nordiske krig Norge under dansk styre 1537-1814